钦定古今图书集成/明伦汇编/官常典/第378卷 > 贾谊新书 > 《太仆座上诗》晋·孙楚
## 钦定古今图书集成/明伦汇编/官常典/第378卷 > 贾谊新书 > 《太仆座上诗》晋·孙楚

朝钦厥庸。出尹京畿。回授太仆。“四牡𬴂𬴂。”绿耳盈箱。
翠华葳蕤。勋齐庭实。增国之辉。

《汉书公孙贺传》：“贺字子叔，少为骑士从军，数有功。武
帝即位，为太仆。后八岁，代石庆为丞相，子敬声代为
太仆，父子并居公卿位。”

《外戚传》：“上官桀迁未央厩令，上体不安，及愈，见马瘦，
上大怒曰：‘令以我不复见马耶’？桀曰：‘圣体不安，日夜
忧惧，意诚不在马’。”泣数行下，上以为忠。

《后汉书祭遵传》：遵从弟彤，拜辽东太守，塞外震詟。永
平十二年，征为太仆。彤在辽东几三十年，衣无兼副显宗既嘉其功，又美彤清约，拜日赐钱百万，马三匹，
衣被刀剑，下至居室什物，大小无不悉备。帝每见彤，
常叹息，以为可属以重任。后从东巡狩，过鲁，坐孔子
讲堂，顾指子路室谓左右曰：“此太仆之室。太仆，吾之”
御侮也。

《旧唐书张𬀩传》：“𬀩为殿中监、太仆卿。天宝初，𬀩还乡
里拜墓，特赐锦袍，施缯彩，赐御书以宠异之。乘传来
往，敕郡县供拟。𬀩鬓发华皓，在舆中，子弟车马连接
数里。”

《刘昌传》：昌为四镇北庭行营，兼泾原节度使。子士泾，
迁少卿。家积财，内结权近，善胡琴，故得幸于贵人。后
迁太仆卿。给事中韦弘景等封还制书，以士泾交通
近幸，不当居九卿。宪宗曰：“昌有功于边，士泾又尚主
官少卿已十馀年，制书宜下。”弘景等乃奉诏。

《宋史王存传》：存复徙兵部尚书。太仆寺请内外马事
得专达，毋隶驾部，存言“如此，官制坏矣。先帝正省、台、
寺、监之职，使相临制，不可徇有司自便，而隳已成之
法。”

《吕公弼传》：英宗罢三司使蔡襄，召公弼代之。初，公弼
为群牧时，英宗居藩，得赐马颇劣，欲易不可。至是，帝
谓曰：“卿曩岁不与朕马，是时固已知卿矣。”

《却扫编》太仆寺总诸马监，斥卖粪土，岁入缗钱甚多，
常别籍之，以待朝廷不时之需。绍圣间，宗室令铄为
太仆卿，性勤吏事，检核出纳，未尝少怠，吏不能欺。居
数年，积钱倍于常时，至数十万缗。一日，与其贰以职
事同对，哲宗问：“闻马监积钱甚多，其数几何？”令铄唯
唯，再问，则对曰：“容契勘，别具奏闻。”既退，其贰怪之，问
曰：“公平时钩挍簿书，如此其勤，今日上问，奈何不以
实对？”令铄叹曰：“天子方富于春秋，以区区马监，而闻
积钱如此其多，谓天下之富称是，吾故不对，惧启上
之侈心也。”贰谢：“非所及，此事先公言之。”

《献征录》：洪武二十三年，监牧日蕃，太祖留心马政，以
朱守仁旧臣练达，拜太仆寺卿。首奏“都督府衙门各
立草场，俱于江北龙泉、滁州等处牧放马匹，所辖十
四监，九十八郡，克举职，孳息日盛，屡荷赏赉。”诏省天
下寺观，惟龙泉寺以守仁奏留二僧看守马神庙，遵
守至今。

金弼，为太仆少卿，慨然以马政修举为己任，屡奉命
督理亏耗者。自卫使、郡守而下悉听决，无不畏法。有
顺圣川者，水草甘肥，永乐中，尝牧马蕃息。天顺初，命
弼躬视，定筑二城，用养天闲之马。增二驿于中道，以
便往来。诏嘉纳之。

正德朝，孙绪为太仆卿。时大司马王德华交结钱宁，
势颇张。移文太仆，语涉不逊。绪以书数之，王引咎。先
是，淮安、凤阳诸郡饥馑，马俱小弱，绪察其故，咸与交
兑，省费至于万缗。民赖之，不破产者千馀家。

南太仆寺在滁阳，地僻事简。嘉靖间，胡铎以顺天府
尹改官南太仆，优游职业，闭门著述。

嘉靖朝，田濡为南太仆寺。马政之弊也，南畿苦赋，北
畿苦养。濡请以额马赋十之三，其七以金代而输之
北寺，即有军兴，以便宜召买，使两畿民力有所苏息。
上嘉其议，行之后二十馀年，山东、河南相踵以请，数
省民不困，而冏寺有馀藏，常输以给边。其议盖自濡
发之。